 inkastoo aabahaa iyo hooyadaa aadan nooga sheekeyn karin qaabka ay isku guursadeen, hadana waxaan ka fahmay fariintaada inay isguursadeen iyadoo ay aad ukala fog tahay dabeecadooda iyo aqoontooda iyo heerkooda nololeed, waxaana ii sii caddeeyey kadib markii aad sheegtay in aabe ahaa nin aamus badan oo dabeecad xirxiran oo hadana qabow, waa dad ku dhaqma maahmaahda loo yaqaana af daboolan waa dahab meesha hooyadaana ay ahayd qof kulul oo hadal badan, aabe wuu ku samray kulaylka hooyadaa, laakiin hooyo kuma samri karin aamuska badan ee aabahaa ay kala kulmaysay, maxaa yeelay qofka furfuran wuxuu jecel yahay qof u sheekeeya oo la qosla oo farxada la damaashaada, aabahaana qodobkaas ma lahayn, waana arin uu ku abuurnaa oo dabeecad ka ahayd, waana sirta aysan hooyadaa garan, waxaa laga yaabaa inay la sheekeysatay dumar seygoodu ka qosliyo oo farxad dareensan, iyadana waxay dareemaysay baahi nafsi ah, oo aakhirkii ku keentay culays badan oo sii dedejiyey furiinka. 